Správa zo zahraničnej pracovnej cesty

1.  Účastníci ZPC:

Jana Rovňanová, SVaT 
Ministerstvo školstva, vedy, výskumu a športu SR
Stromová 1, 813 30 Bratislava 
Tel: +421 2 59374 747
jana.rovnanova@minedu.sk
Znalosť jazykov: anglicky – nemecky – francúzsky

Jana Červeňáková, 
Ministerstvo školstva, vedy, výskumu a športu SR
Stromová 1, 813 30 Bratislava 
Tel: +421 2 59374 753
jana.cervenakova@minedu.sk
Znalosť jazykov: anglicky – francúzsky

Simona Strapáčová, 
Ministerstvo školstva, vedy, výskumu a športu SR
Stromová 1, 813 30 Bratislava 
Tel: +421 2 59374 749
simona.strapacova@minedu.sk
Znalosť jazykov: anglicky – španielsky

2.  Zahraničná pracovná cesta:
štát/mesto: Brusel/Belgicko
Dátum: 11.-12.12.2016 
Prijímajúce organizácie: Rada EÚ
Účel cesty: Účasť na rokovaní spoločnej pracovnej skupiny pre výskum a vesmír
3.  Rámcový program pobytu:
11.12.2016 	– cesta BA – Brusel
12.12.2016 	– účasť na rokovaní, cesta Brusel - BA

4.  Stručný priebeh rokovaní:

I)	Priebežné hodnotenie programu H2020, prípravy a vízie nového programového obdobia -FP9
Zástupca EK - riaditeľ z DG RTD  p. Kurt Vandenberghe informoval o strednodobom hodnotení programu Horizont 2020 (interim evaluation of H2020). Skúsenosti z doterajšieho vývoja budú premietnuté do zvyšných troch rokov trvania programu H2020 tak, aby zvyšných 30 mld. do roku 2020 bolo využitých čo najefektívnejšie. Oznámenie k strednodobému hodnoteniu Horizontu 2020 by mala EK uvoľniť v októbri 2017. V súvislosti s prípravami nového programu FP9 by mali byť použité doterajšie skúsenosti a hlavne transparentný priebeh príprav, verejné konzultácie so všetkými dotknutými subjektmi.

K časovému harmonogramu H2020 na rok 2017:
-	od 15. januára bude otvorená verejná konzultácia stakeholderov. 
-	v máji EK plánuje zverejniť Pracovný dokument Komisie, ktorý bude zahŕňať a analyzovať zhromaždené fakty. 
-	v júni 2017 plánuje EK publikovať správu High Level Group na konferencii v Bruseli
-	v októbri 2017 by mala EK zverejniť správu o výsledkoch, pripomienky k správe HLG a bude sa zaoberať  hodnotiacou správou EX-post FP7
Komisia taktiež predstavila plán k tejto iniciatíve, ktorý bude realizovať počas MT a EE PRES.
II)	Kvantová fyzika a kvantové technológie v Európe
         Laureát Nobelovej ceny z roku 2012 profesor S. Haroche a  najcitovanejší slovenský vedec prof.  Vladimír Bužek sa vyjadrili k téme základného výskumu i kvantových technológií. Delegátom ČŠ poskytli náhľad do kvantových technológií (ďalej len „KT“) a ich význam a potenciál pre budúcnosť EÚ. Využitie KT je predovšetkým v oblasti bezpečnosti – komunikácie, predvídanie zemetrasení ako aj v prípade kvantových počítačov, laserových systémov, atómových hodín, GPS systémov a MRI skenerov v oblasti zdravia.
III)	Rôzne
V rámci bodu Rôzne prezentovalo nadchádzajúce maltské predsedníctvo prehľad o svojom pracovnom programe na ďalší semester. Medzi ich priority bude patriť prerokovávanie legislatívy PRIMA (Spolupráca v oblasti výskumu v oblasti  Stredozemného mora) a menej správ z oblasti výskumu na európskej úrovni resp. ich racionalizácia (a závery Rady k tejto téme).
 
Predsedajúci WP RECH sa poďakoval za celé SK PRES za spoluprácu všetkým zúčastneným stranám a prezentoval krátke video s hodnotením výsledkov počas SK PRES, ktoré pripravilo nástroje pre zlepšenie mladých výskumníkov a podmienok pre malé a stredné podniky z pohľadu VaV. MT PRES a Komisia ocenila osobitne prístup SK PRES pri iniciatíve PRIMA a pri priblížení tém a ďalších file-ov občanom EÚ.

IV)	Rokovanie Rady ESA na ministerskej úrovni, ktorá sa konala 1-2 decembra v Lucerne
Zástupca ESA  vo svojom príhovore informoval o nedávno podpísanom Spoločnom vyhlásení ESA a EK k Vesmírnej stratégii pre Európu, v ktorom sú podchytené hlavné vízie stratégie. Jedná sa o data, služby, rozšírenie trhu (Copernicus, Galileo, Egnos, nosiče), ktoré sú relevantné pre ekonomiku EÚ- služby pre občanov a pracovné miesta.
Informoval o stretnutí v Lucerne, kde ministri zodpovední za vesmírne aktivity z 22 členských štátov ESA spolu so Slovinskom, Kanadou a pozorovateľmi sa stretli, aby rozhodli o budúcich vesmírnych programoch a ich rozpočte vo výške takmer 10,3 mld. eur na roky 2017-2020. Posledná Rada ministrov ESA sa konala v roku 2014 za Luxemburského predsedníctva, ktoré odovzdalo štafetu španielskemu predsedníctvu. 
Alokované sumy prispejú k realizácii cieľov:
-maximalizovanie integrácie „space“ do európskej spoločnosti a ekonomiky
 2,5 mld.eur
-posilnenie konkurencieschopnosti európskeho space sektoru ako globálneho hráča 1,4mld.eur
-autonómny prístup do vesmíru a použitie vesmíru v bezpečnom a ochrannom prostredí 1,8 mld. eur
- Foundation: excelentnosť vo vesmírnych technológiách a vede 
4,6 mld.eur
Najbližšia Rada ESA na ministerskej úrovni sa bude konať v roku 2019 v Španielsku. 

EK vyzdvihla úspech roku 2016 – vypustenie Galilea do obežnej dráhy a spomenula podpis prehlásenia o spoločných cieľoch, ktoré bolo podpísané medzi ESA a EK.

V)	Latin American Workshop 
V tejto súvislosti bol predstavený plán workshopov, ktoré sa budú konať na jar 2017 v Bolívii a Chile, na nich sa odprezentujú výsledky tejto iniciatívy.

VI)	Rôzne
V poslednom bode maltské predsedníctvo prezentovalo prehľad svojho pracovného programu v oblasti SPACE. SK PRES poďakovalo za spoluprácu všetkým zúčastneným stranám.

5.  Odporúčané závery:

Prvá pracovná skupina pre výskum počas MT PRES sa uskutoční 9.1.2017 v Bruseli a
pracovná skupiny pre vesmír sa uskutoční 19.1.2017, tiež v Bruseli.

6.   Prehľad prinesenej dokumentácie a miesto jej uloženia
Všetky materiály preberané na zasadnutí sa nachádzajú na Sekcii vedy a techniky MŠVVaŠ SR.

7.    Spôsob zverejnenia výsledkov ZPC, prenos získaných informácií
Správa bola predložená Sekcii medzinárodnej spolupráce MŠVVaŠ SR. 

Správu vypracovala: 	Ing. Jana Rovňanová 
Mgr. Simona Strapáčová 
Ing. Jana Červeňáková, PhD.

Dátum: 			13.12.2016

Správu schválil:		Ľubica Pitlová, ROSEZvoVaT
				Marek Hajduk, GR SVT